FrancophonIA/NTEU_French-Irish huggingface dataset:
French: En vertu des articles 41 et 42 du traité instituant la Communauté européenne de l’énergie atomique (ci-après dénommé traité Euratom), les entreprises sont tenues de communiquer leurs projets d’investissement.
Irish: De bhun Airteagal 41 agus Airteagal 42 den Chonradh lena mbunaítear an Comhphobal Eorpach d’Fhuinneamh Adamhach (Conradh Euratom), tá d’oibleagáid ar ghnóthais fógra a thabhairt faoina dtionscadail infheistíochta.
French: Il convient de compléter ces informations, en particulier, par la communication régulière d’informations sur la mise en œuvre des projets d’investissement.
Irish: Ní foláir tuairisciú tráthrialta ar chur chun feidhme na dtionscadal infheistíochta a bheith ag gabháil mar fhorlíonadh le faisnéis den sórt sin.
French: Cette communication supplémentaire est sans préjudice des articles 41 à 44 du traité Euratom.
Irish: Beidh an tuairisciú breise sin gan dochar d’Airteagail 41 go 44 de Chonradh Euratom.
French: Toutefois, il convient d’éviter autant que possible une duplication des charges pesant sur les entreprises.
Irish: Mar sin féin, ba cheart forchur ualaigh dhúbailte ar ghnóthais a sheachaint i gcás inar féidir.
French: Afin que la Commission dispose d’une vision cohérente de l’évolution future de l’ensemble du système énergétique de l’Union, il est nécessaire de prévoir un cadre harmonisé pour la communication d’informations relatives aux projets d’investissement, fondé sur des catégories actualisées de données et d’informations officielles à transmettre par les États membres.
Irish: Ionas go mbeidh dearcadh comhsheasmhach ag an gCoimisiún faoi fhorbairtí amach anseo ar chóras fuinnimh an AE ina iomláine, ní foláir creat tuairiscithe comhchuibhithe le haghaidh tionscadal infheistíochta a bheith ann agus é bunaithe ar chatagóirí nuashonraithe maidir le sonraí oifigiúla agus faisnéis oifigiúil a bheidh le tarchur ag na Ballstáit.
French: À cette fin, les États membres devraient communiquer à la Commission des données et des informations relatives aux projets d’investissement dans les infrastructures énergétiques prévues ou en phase de construction sur leur territoire concernant la production, le stockage et le transport de pétrole, de gaz naturel, d’électricité, y compris d’électricité provenant de sources d’énergie renouvelables, d’électricité produite à partir du charbon et de la lignite, ainsi que la cogénération d’électricité et de chaleur utile; la production de biocarburants; et le captage, le transport et le stockage du dioxyde de carbone.
Irish: Ba cheart do na Ballstáit, chun na críche seo, fógra a thabhairt don Choimisiún faoi shonraí agus faoi fhaisnéis i ndáil le tionscadail infheistíochta sa bhonneagar fuinnimh, bíodh siad sin beartaithe nó i mbun tógála ina gcríoch, ar tionscadail iad a bhaineann le táirgeadh, stóráil agus iompar ola, gáis nádúrtha, leictreachais, lena n-áirítear leictreachas ó fhoinsí inathnuaite, leictreachas ó ghual agus lignít, agus comhghiniúint leictreachais agus teasa úsáidigh; táirgeadh bithbhreoslaí; gabháil, iompar agus stóráil dé-ocsaíde carbóin.
French: Les États membres devraient également communiquer à la Commission des données et des informations relatives aux projets d’investissement dans des interconnexions électriques et des interconnexions gazières avec des pays tiers.
Irish: Ba cheart do na Ballstáit fógra chomh maith a thabhairt don Choimisiún maidir le sonraí agus faisnéis i dtaca le tionscadail infheistíochta in idirnaisc leictreachais agus idirnaisc gáis le tríú tíortha.
French: Les entreprises concernées devraient avoir l’obligation de communiquer les données et informations en question à l’État membre concerné.
Irish: Ba cheart é bheith d’oibleagáid ar na gnóthais lena mbaineann fógra maidir le sonraí agus faisnéis den sórt sin a thabhairt don Bhallstát lena mbaineann.
French: Compte tenu du délai de réalisation des projets d’investissement dans le secteur de l’énergie, une communication d’informations tous les deux ans semble suffisante.
Irish: I bhfianaise an amscála a ghabhann le tionscadail infheistíochta in earnáil an fhuinnimh, ba cheart gur leor tuairisciú a dhéanamh gach re bliain.
French: Afin d’éviter une charge administrative disproportionnée et de réduire autant que possible les coûts pour les États membres et pour les entreprises, notamment les petites et moyennes entreprises, il convient que le présent règlement permette à un État membre ou une entreprise d’être exempté de ses obligations de communication d’informations, à condition que des informations équivalentes aient déjà été fournies à la Commission en vertu d’actes juridiques de l’Union dans le secteur de l’énergie, ayant pour objectifs la réalisation de marchés de l’énergie concurrentiels dans l’Union, un système énergétique de l’Union durable et la sécurité d’approvisionnement énergétique de l’Union.
Irish: D’fhonn ualaigh riaracháin dhíréireacha a sheachaint agus d’fhonn na costais ar Bhallstáit agus ar ghnóthais a íoslaghdú, go háirithe i gcás fiontar beag agus meánmhéide, ba cheart go gceadófaí leis an Rialachán seo Ballstáit agus gnóthais a dhíolmhú ó oibleagáidí tuairiscithe, ar choinníoll go ndearnadh cheana faisnéis choibhéiseach agus inchomparáide a sholáthar don Choimisiún de bhun gníomhartha dlíthiúla an Aontais a bhaineann go sonrach le hearnáil an fhuinnimh agus a bhfuil sé mar aidhm leo cuspóirí mhargaí iomaíocha fuinnimh an Aontais a bhaint amach, eadhon inbhuanaitheacht chóras fuinnimh an Aontais agus cinnteacht an tsoláthair fuinnimh chuig an Aontas.
French: Il y a donc lieu d’éviter tout double emploi avec les obligations en matière de communication d’informations prévues dans le troisième ensemble de mesures pour un marché intérieur dans le domaine du gaz naturel et de l’électricité.
Irish: Ba cheart go seachnófaí, dá bhrí sin, aon dúbailt ar cheanglais tuairiscithe a shonraítear sa tríú pacáiste maidir leis an margadh inmheánach sa leictreachas agus sa ghás nádúrtha.
French: Pour alléger la charge que représente la communication d’informations, la Commission devrait assister les États membres en précisant dans quels cas elle considère que les données ou informations qui lui ont déjà été communiquées au titre d’autres actes juridiques satisfont aux exigences du présent règlement.
Irish: Chun an t-ualach tuairiscithe a éascú, ba cheart don Choimisiún tacaíocht a sholáthar do na Ballstáit d’fhonn na cásanna a shoiléiriú ina measfaidh sé ceanglais an Rialacháin seo a bheith á gcomhlíonadh ag na sonraí nó an fhaisnéis a cuireadh in iúl cheana dó faoi ghníomhartha dlíthiúla eile.
French: La Commission, et en particulier son observatoire du marché de l’énergie, devrait pouvoir prendre toutes les mesures appropriées pour traiter les données, et pour simplifier et sécuriser leur communication, et en particulier recourir à des outils et procédures informatiques intégrés, lesquels devraient garantir la confidentialité des données et des informations qui sont communiquées à la Commission.
Irish: Ba cheart don Choimisiún, agus go háirithe ba cheart dá Fhaireachlann Margaidh don Fhuinneamh, a bheith in ann na bearta iomchuí go léir a ghlacadh chun sonraí a phróiseáil, agus chun an fógra faoi shonraí a shimpliú agus a áirithiú chomh maith, go háirithe uirlisí agus nósanna imeachta comhtháite TF a oibriú, ar bearta iad ar cheart go ráthófaí leo rúndacht na sonraí nó an fhaisnéis a cuireadh in iúl don Choimisiún.
French: La protection des personnes physiques à l’égard du traitement des données à caractère personnel par les États membres est régie par la directive 95/46/CE du Parlement européen et du Conseil 3, tandis que la protection des personnes physiques à l’égard du traitement des données à caractère personnel par la Commission est régie par le règlement (CE) no 45/2001 du Parlement européen et du Conseil 4.
Irish: Tá cosaint daoine aonair i ndáil le Ballstáit bheith ag próiseáil sonraí pearsanta faoi rialú ag Treoir 95/46/CE ó Pharlaimint na hEorpa agus ón gComhairle 3 agus tá cosaint daoine aonair maidir le próiseáil sonraí pearsanta ag an gCoimisiún faoi rialú ag Rialachán (CE) Uimh. 45/2001 ó Pharlaimint na hEorpa agus ón gComhairle 4.
French: Le présent règlement ne modifie en rien ces dispositions.
Irish: Ní dhéanann an Rialachán seo athrú ar bith ar na forálacha sin.
French: Les États membres, ou leurs entités déléguées, et la Commission devraient préserver la confidentialité des données et informations sensibles sur le plan commercial.
Irish: Ba cheart do na Ballstáit, nó a gcuid eintiteas tarmligthe, agus don Choimisiúin rúndacht sonraí agus faisnéise atá íogair ó thaobh tráchtála de a áirithiú.
French: Par conséquent, les États membres ou leurs entités déléguées devraient, excepté pour les données et informations en rapport avec des projets de transport transfrontières, agréger ces données et informations au niveau national avant de les transmettre à la Commission.
Irish: Dá bhrí sin, ba cheart do na Ballstáit nó a gcuid eintiteas tarmligthe, cé is moite de shonraí agus faisnéis a bhaineann le tionscadail trasteorann, comhiomlánú a dhéanamh ar shonraí agus ar fhaisnéis sin ar an leibhéal náisiúnta sula gcuirtear faoi bhráid an Choimisiúin iad.
French: Au besoin, la Commission devrait procéder à une nouvelle agrégation de ces données de manière à empêcher qu’une information détaillée concernant des entreprises et des installations données ne soit divulguée ou ne puisse en être déduite.
Irish: Dá mbeadh gá leis, ba cheart don Choimisiún comhiomlánú breise a dhéanamh ar na sonraí seo ar bhealach nach bhféadfaí aon mhionsonraí maidir le gnóthais ar leith ná suiteálacha ar leith a nochtadh ná a bhaint mar thátal astu.
French: La Commission, et en particulier son observatoire du marché de l’énergie, devrait fournir une analyse régulière et transsectorielle de l’évolution structurelle et des perspectives du système énergétique de l’Union, ainsi que, le cas échéant, une analyse plus ciblée de certains aspects de ce système énergétique.
Irish: Ba cheart don Choimisiún, agus go háirithe ba cheart dá Fhaireachlann Margaidh don Fhuinneamh, anailís a sholáthar go rialta agus go tras-earnálach ar fhorás struchtúrach agus ar pheirspictíochtaí chóras fuinnimh an Aontais agus, i gcás inarb iomchuí, anailís níos dírithe a dhéanamh ar ghnéithe áirithe den chóras fuinnimh sin.
French: Cette analyse devrait notamment contribuer à renforcer la sécurité énergétique en décelant les éventuelles lacunes en matière d’infrastructures et d’investissements en vue d’atteindre un équilibre entre l’offre et la demande d’énergie.
Irish: Ba cheart don anailís sin rannchuidiú go háirithe le slándáil fuinnimh a fheabhsú trí na bearnaí féideartha sa bhonneagar agus san infheistíocht a aithint d’fhonn cothromaíocht a bhaint amach idir soláthar agus éileamh i gcúrsaí fuinnimh.
French: L’analyse devrait aussi servir à alimenter un débat au niveau de l’Union sur les infrastructures énergétiques et devrait par conséquent être transmise au Parlement européen, au Conseil et au Comité économique et social européen et rendue accessible aux parties intéressées.
Irish: Ba cheart don anailís bheith ina hábhar caibidle i bplé ar leibhéal an Aontais faoi bhonneagair fuinnimh agus ba cheart dá bhrí sin í a sheoladh ar aghaidh go Parlaimint na hEorpa, go dtí an Chomhairle agus Coiste Eacnamaíoch agus Sóisialta na hEorpa agus í a chur ar fáil do pháirtithe leasmhara.
French: Les petites et moyennes entreprises seront en mesure de bénéficier, lors de la programmation de leurs investissements, de l’analyse transsectorielle de la Commission et des données et informations publiées par la Commission au titre du présent règlement.
Irish: Beidh fiontair bheaga agus mheánmhéide ábalta tairbhiú, i gcomhthéacs a bpleanála infheistíochta, ó anailís trasearnála an Choimisiúin agus ó na sonraí agus ón bhfaisnéis arna bhfoilsiú ag an gCoimisiún faoin Rialachán seo.
French: La Commission peut être assistée par des experts des États membres ou d’autres experts compétents, afin d’élaborer une vision commune des lacunes éventuelles en matière d’infrastructures et des risques qui y sont associés et de favoriser la transparence en ce qui concerne l’évolution future, ce qui est particulièrement intéressant pour les nouveaux arrivants sur le marché.
Irish: Féadfaidh an Coimisiún cúnamh a fháil ó shaineolaithe ó na Ballstáit nó ó aon saineolaithe inniúla eile; d’fhonn tuiscint choiteann ar bhearnaí a d’fhéadfadh a bheith sa bhonneagar agus ar na rioscaí gaolmhara a fhorbairt agus chun trédhearcacht i ndáil le forbairtí amach anseo a rachaidh chun leasa go háirithe d’iontrálaithe nua sa mhargadh a chothú.
French: Le présent règlement devrait remplacer le règlement (UE, Euratom) no 617/2010 du Conseil 5, annulé par la Cour de justice de l’Union européenne le 6 septembre 2012 6 et dont les effets devaient être maintenus jusqu’à l’entrée en vigueur d’un nouveau règlement.
Irish: Ba cheart don Rialachán seo teacht in ionad Rialachán (AE, Euratom) Uimh. 617/2010 ón gComhairle 5, a cuireadh ar ceal ag Cúirt Bhreithiúnais na gComhphobal Eorpach an 6 Meán Fómhair 2012 6 agus a raibh a éifeachtaí le cothabháil go dtí go dtiocfadh rialachán nua i bhfeidhm.
French: Dès lors, avec l’entrée en vigueur du présent règlement, l’annulation du règlement (UE, Euratom) no 617/2010, décidée par la Cour, devrait prendre effet.
Irish: Dá bhrí sin, le teacht i bhfeidhm an Rialacháin seo, ba cheart go mbeadh éifeacht le neamhniú Rialachán (AE, Euratom) Uimh. 617/2010 mar a rialaigh an Chúirt.
French: En outre, le règlement (CE) no 736/96 du Conseil 7, qui a été abrogé par le règlement (UE, Euratom) no 617/2010 annulé, devrait être abrogé par le présent règlement.
Irish: Ina theannta sin, ba cheart Rialachán (CE) Uimh. 736/96 ón gComhairle 7, a aisghaireadh leis an Rialachán a cuireadh ar neamhní (AE, Euratom) Uimh. 617/2010, a aisghairm leis an Rialachán seo.
French: La forme et les autres caractéristiques techniques de la communication à la Commission de données et d’informations sur des projets d’investissement dans le domaine de l’énergie sont définies dans le règlement (UE, Euratom) no 833/2010 de la Commission 8.
Irish: Leagtar amach foirm agus sonraí teicniúla maidir le fógra a thabhairt don Choimisiún faoi shonraí agus faoi fhaisnéis i ndáil le tionscadail infheistíochta sa bhonneagar fuinnimh i Rialachán (AE, Euratom) Uimh. 833/2010 8.
French: Le règlement (UE, Euratom) no 833/2010 devrait rester applicable jusqu’à sa révision, qui suivra l’adoption du présent règlement.
Irish: Ba cheart go leanfadh Rialachán (AE, Euratom) Uimh. 833/2010 de bheith infheidhme go dtí go ndéanfar é a leasú, rud a dhéanfar i ndiaidh ghlacadh an Rialacháin seo.
French: Étant donné que les objectifs du présent règlement ne peuvent pas être atteints de manière suffisante par les États membres mais peuvent, en raison de leur dimension et de leurs effets, l’être mieux au niveau de l’Union, celle-ci peut prendre des mesures, conformément au principe de subsidiarité consacré à l’article 5 du traité sur l’Union européenne.
Irish: Ós rud é nach féidir cuspóirí an Rialacháin seo a bhaint amach go leordhóthanach ag na Ballstáit ach gur féidir, de bharr a scála agus a n-éifeachtaí, iad a bhaint amach ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta mar a leagtar amach in Airteagal 5 den Chonradh ar an Aontas Eorpach.
French: Conformément au principe de proportionnalité tel qu’énoncé audit article, le présent règlement n’excède pas ce qui est nécessaire pour atteindre ces objectifs,
Irish: I gcomhréir le prionsabal na comhréireachta, mar a leagtar amach san Airteagal sin, ní théann an Rialachán seo thar atá riachtanach chun na cuspóirí sin a bhaint amach,
French: Le présent règlement établit un cadre commun pour la communication à la Commission de données et d’informations relatives aux projets d’investissement dans les infrastructures énergétiques des secteurs du pétrole, du gaz naturel, de l’électricité — y compris de l’électricité provenant de sources d’énergie renouvelables, de l’électricité produite à partir du charbon et de la lignite, et de la cogénération d’électricité et de chaleur utile — ainsi qu’aux projets d’investissement concernant la production de biocarburants et le captage, le transport et le stockage du dioxyde de carbone produit par ces secteurs.
Irish: Bunaíonn an Rialachán seo creat coiteann chun fógra a thabhairt don Choimisiún i leith sonraí agus faisnéise i dtaobh tionscadail infheistíochta i mbonneagar fuinnimh sna hearnálacha ola, gáis nádúrtha, leictreachais – lena n-áirítear leictreachas ó fhoinsí in-athnuaite, leictreachas ó ghual agus lignít, agus comhghiniúint leictreachais agus teasa úsáidigh – chomh maith le tionscadail infheistíochta a bhaineann le táirgeadh bithbhreosla agus gabháil, iompar agus stóráil dé-ocsaíde carbóin a tháirgeann na hearnálacha sin.
French: Le présent règlement s’applique aux types de projets d’investissement énumérés à l’annexe pour lesquels les travaux de construction ou de mise hors service ont commencé ou pour lesquels une décision d’investissement définitive a été prise.
Irish: Beidh feidhm ag an Rialachán seo maidir le tionscadail infheistíochta de na cineálacha atá liostaithe san Iarscríbhinn ar a bhfuil obair thógála nó dhíchoimisiúnaithe tosaithe nó a ndearnadh cinneadh infheistíochta deiridh ina leith.
French: Les États membres peuvent également présenter des estimations ou des informations préliminaires relatives aux types de projets d’investissement énumérés à l’annexe pour lesquels le début des travaux de construction est prévu dans un délai de cinq ans ou pour lesquels la mise hors service est prévue dans un délai de trois ans, mais pour lesquels une décision d’investissement définitive n’a pas encore été prise.
Irish: Anuas air sin féadfaidh na Ballstáit aon sonraí measta nó réamhfhaisnéis a chur isteach maidir le tionscadail infheistíochta de na cineálacha a liostaítear san Iarscríbhinn ar a bhfuil sé beartaithe tús a chur le hobair thógála laistigh de chúig bliana agus i dtaca leis na tionscadail infheistíochta atá le díchoimisiúnú laistigh de thrí bliana, ach nach ndearnadh cinneadh infheistíochta deiridh ina leith.
French: infrastructure, tout type d’installation ou de partie d’installation liée à la production, au transport ou au stockage, y compris les interconnexions entre l’Union et les pays tiers;
Irish: ciallaíonn “bonneagar” aon chineál suiteálacha nó aon chuid de shuiteáil a bhaineann le táirgeadh, tarchur agus stóráil, lena n-áirítear idirnaisc idir an tAontas agus tríú tíortha;
French: projets d’investissement, les projets visant à:
Irish: ciallaíonn “tionscadail infheistíochta” tionscadail chun:
French: construire de nouvelles infrastructures,
Irish: bonneagar nua a thógáil;
French: transformer, moderniser, accroître ou réduire les capacités des infrastructures existantes,
Irish: acmhainn an bhonneagair atá ann cheana a chlaochlú, a nuachóiriú, a mhéadú nó a laghdú;
French: mettre hors service des infrastructures existantes, en tout ou en partie;
Irish: an bonneagar atá ann cheana a dhíchoimisiúnú go páirteach nó go hiomlán;
French: décision d’investissement définitive, la décision, prise au niveau d’une entreprise, d’affecter définitivement des fonds à la phase d’investissement d’un projet;
Irish: ciallaíonn “cinneadh infheistíochta deiridh” an cinneadh arna dhéanamh ar leibhéal gnóthais chun cistí a chur ar leataobh go cinntitheach do chéim infheistíochta tionscadail;
French: phase d’investissement, la phase au cours de laquelle la construction ou la mise hors service a lieu et des coûts en capital sont encourus; cette phase exclut la phase de planification;
Irish: ciallaíonn “céim infheistíochta” an chéim ina dtarlaíonn tógáil nó díchoimisiúnú agus ina dtabhaítear costais chaipitiúla; ní áirítear ann céim na pleanála;
French: phase de planification, la phase au cours de laquelle la mise en œuvre du projet est préparée, y compris, le cas échéant, l’évaluation de la faisabilité, les études préparatoires et techniques, l’obtention des licences et autorisations, et les coûts en capital encourus;
Irish: ciallaíonn “céim pleanála” an chéim sin ina n-ullmhaítear cur chun feidhme an tionscadail agus lena n-áirítear, i gcás inarb iomchuí, measúnú féidearthachta, staidéir ullmhúcháin agus staidéir theicniúla, ceadúnais agus údaruithe a fháil agus costais chaipitiúla a thabhú;
French: projets d’investissement en phase de construction, des projets d’investissement pour lesquels la construction a commencé et des coûts en capital ont été encourus;
Irish: ciallaíonn “tionscadail infheistíochta atá á dtógáil” tionscadail infheistíochta a bhfuil an tógáil tosaithe orthu agus a bhfuil costais chaipitiúla tabhaithe ina leith;
French: mise hors service, la phase au cours de laquelle une infrastructure est mise hors service de manière permanente;
Irish: ciallaíonn “díchoimisiúnú” an chéim ina dtógtar an bonneagar as feidhm go buan;
French: production, la production d’électricité et la transformation de combustibles, y compris de biocarburants;
Irish: ciallaíonn “táirgeadh” leictreachas a ghiniúint agus breoslaí a phróiseáil, lena n-áirítear bithbhreoslaí;
French: transport, le transport de sources d’énergie, de produits énergétiques ou de dioxyde de carbone au moyen d’un réseau, notamment:
Irish: ciallaíonn “tarchur” iompar foinsí nó táirgí fuinnimh nó dé-ocsaíde carbóin trí líonra, go háirithe:
French: par canalisations, autres qu’un réseau de canalisations en amont et que la partie des canalisations utilisée principalement pour la distribution locale; ou
Irish: trí phíblínte, seachas líonraí píblínte réamhtheachtacha agus seachas an chuid sin de phíblínte a úsáidtear go príomha mar chuid de dháileadh áitiúil; nó
French: par réseaux interconnectés à très haute tension et à haute tension, autres que les réseaux utilisés principalement pour la distribution locale;
Irish: trí chórais idirnasctha ar bhreis ardvoltais agus ar ardvoltas, seachas na córais a úsáidtear go príomha mar chuid de dháileadh áitiúil;
French: captage, le processus qui consiste à capter le dioxyde de carbone émis par les installations industrielles en vue de son stockage;
Irish: ciallaíonn “gabháil” an próiseas lena ndéantar dé-ocsaíd charbóin a ghabháil ó shuiteálacha tionsclaíocha le haghaidh stórála;
French: stockage, le stockage permanent ou temporaire d’énergie ou de sources d’énergie dans des infrastructures de surface ou souterraines ou dans des sites géologiques, ou le confinement de dioxyde de carbone dans des formations géologiques souterraines;
Irish: ciallaíonn “stóráil” stocáil fuinnimh nó foinsí fuinnimh ar bhonn buan nó sealadach i suíomhanna bonneagair nó geolaíocha atá os cionn na talún nó faoi thalamh, nó dé-oscsaíd charbóin a choimeád i bhfoirmíochtaí geolaíocha faoi thalamh;
French: entreprise, toute personne physique ou morale de droit privé ou public qui décide de projets d’investissement ou les met en œuvre;
Irish: ciallaíonn “gnóthas” aon duine nádúrtha nó dlítheanach, cibé acu príobháideach nó poiblí, a dhéanann cinneadh ar thionscadail infheistíochta nó a chuireann tionscadail infheistíochta chun feidhme;
French: sources d’énergie:
Irish: ciallaíonn “foinsí fuinnimh”:
French: les sources d’énergie primaires, telles que le pétrole, le gaz naturel ou le charbon;
Irish: príomhfhoinsí fuinnimh, amhail ola, gás nádúrtha nó gual;
French: les sources d’énergie transformées, telles que l’électricité;
Irish: foinsí claochlaithe fuinnimh, amhail leictreachas;
French: les sources d’énergie renouvelables, notamment l’hydroélectricité, la biomasse, le biogaz ou l’énergie éolienne, solaire, marémotrice, houlomotrice et géothermique; et
Irish: foinsí fuinnimh in-athnuaite lena n-áirítear hidrealeictreachas, bithmhais, bithghás, fuinneamh gaoithe, gréine, taoidmhear, tonnta agus geoiteirmeach; agus
French: les produits énergétiques, comme les produits pétroliers raffinés et les biocarburants;
Irish: táirgí fuinnimh, amhail táirgí ola scagtha agus bithbhreoslaí;
French: organisme spécifique, un organisme chargé, en vertu d’un acte juridique de l’Union dans le secteur de l’énergie, d’élaborer et d’adopter des plans pluriannuels de développement du réseau et d’investissement dans les infrastructures énergétiques à l’échelle de l’Union, par exemple le réseau européen des gestionnaires de réseau de transport pour l’électricité (ci-après dénommé REGRT pour l’électricité) visé à l’article 4 du règlement (CE) no 714/2009 du Parlement européen et du Conseil 9 et le réseau européen des gestionnaires de réseau de transport pour le gaz (ci-après dénommé REGRT pour le gaz) visé à l’article 4 du règlement (CE) no 715/2009 du Parlement européen et du Conseil 10;
Irish: ciallaíonn “comhlacht sonrach” comhlacht a bhfuil cúram air, faoi aon ghníomh dlíthiúil de chuid an Aontais a bhaineann go sonrach leis an earnáil fuinnimh, pleananna ilbhliantúla ar fud an Aontais um fhorbairt agus um infheistíocht i líonraí a ullmhú agus a ghlacadh i ndáil leis an mbonneagar fuinnimh, amhail an líonra Eorpach um oibreoirí córais tarchurtha leictreachais (“ENTSO-E”) dá dtagraítear in Airteagal 4 de Rialachán (CE) Uimh. 714/2009 ó Pharlaimint na hEorpa agus ón gComhairle 9 amhail an líonra Eorpach um oibreoirí córais tarchurtha gáis (“ENTSO-G”) dá dtagraítear in Airteagal 4 de Rialachán (CE) Uimh. 715/2009 ó Pharlaimint na hEorpa agus ón gComhairle 10.
French: données agrégées, les données agrégées au niveau d’un ou de plusieurs États membres.
Irish: ciallaíonn “sonraí comhiomlánaithe” sonraí arna gcomhiomlánú ar leibhéal Ballstáit amháin nó níos mó.
French: Communication des données
Irish: Fógra a thabhairt faoi shonraí
French: Tout en maintenant à un niveau raisonnable la charge représentée par la collecte et la communication d’informations, les États membres ou les entités auxquelles ils délèguent cette tâche rassemblent toutes les données et informations requises au titre du présent règlement à partir du 1er janvier 2015, puis tous les deux ans.
Irish: Agus an t-ualach a ghabhann le bailiú agus tuairisciú á choimeád ar leibhéal comhréireach, déanfaidh na Ballstáit, nó na heintitis a dtarmligeann siad an cúram sin chucu, na sonraí agus an fhaisnéis go léir a cheanglaítear faoin Rialachán seo a thiomsú ón 1 Eanáir 2015 agus gach dhá bliain ina dhiaidh sin.
French: Ils communiquent à la Commission les données et les informations pertinentes relatives aux projets précisées dans le présent règlement en 2015, cette année étant la première année de référence, puis tous les deux ans.
Irish: Tabharfaidh siad fógra faoi na sonraí agus faoin bhfaisnéis is ábhartha don tionscadal atá sonraithe sa Rialachán seo don Choimisiún sa bhliain 2015, arb í an chéad bhliain tuairiscithe í, agus gach dara bliain ina dhiaidh sin.
French: Ces données et informations sont communiquées sous forme agrégée, sauf les données et les informations pertinentes relatives aux projets de transport transfrontières.
Irish: Tabharfar an fógra sin i bhfoirm chomhiomlánaithe, cé is moite de shonraí agus faisnéis ábhartha a bhaineann le tionscadail tarchurtha trasteorann.
French: Les États membres ou leurs entités déléguées communiquent les données agrégées et les informations pertinentes relatives aux projets au plus tard le 31 juillet de l’année de référence concernée.
Irish: Tabharfaidh na Ballstáit nó na heintitis a dtarmligeann siad an cúram chucu fógra faoi na sonraí comhiomlánaithe agus faoin bhfaisnéis is ábhartha don tionscadal faoin 31 Iúil sa bhliain tuairiscithe lena mbaineann.
French: Les États membres et leurs entités déléguées sont exemptés des obligations énoncées au paragraphe 1, pour autant que, et dans la mesure où, en vertu d’actes juridiques de l’Union dans le secteur de l’énergie ou du traité Euratom:
Irish: Tá na Ballstáit nó a n-eintitis tarmligthe díolmhaithe ó na hoibleagáidí a leagtar amach i mír 1, ar chuntar, agus sa mhéid is, de bhun ghníomhartha dlí an Aontais a bhaineann go sonrach leis an earnáil fuinnimh nó de bhun Chonradh Euratom:
French: l’État membre concerné ou son entité déléguée a déjà communiqué à la Commission des données ou informations correspondant à celles requises au titre du présent règlement et a précisé la date de cette communication et l’acte juridique en vertu duquel elle a eu lieu; ou
Irish: go mbeidh fógra faoi na sonraí nó faoin bhfaisnéis atá comhionann le ceanglais an Rialacháin seo tugtha don Choimisiún cheana féin ag an mBallstát lena mbaineann nó ag an eintiteas a dtarmligeann sé an cúram chuige agus go mbeidh dáta an fhógra agus an gníomh sonrach dlíthiúil lena mbaineann tugtha le fios aige; nó
French: un organisme spécifique est chargé de l’élaboration d’un plan d’investissement pluriannuel dans les infrastructures énergétiques au niveau de l’Union et rassemble à cette fin des données et informations correspondant à celles requises au titre du présent règlement.
Irish: go mbeidh cúram ullmhúchán an phlean infheistíochta ilbhliantúil i mbonneagar fuinnimh ar leibhéal an Aontais curtha ar chomhlacht sonrach agus go ndéanfaidh an comhlacht sin na sonraí agus an fhaisnéis atá comhionann le ceanglais an Rialacháin seo a thiomsú chun na gcríoch sin.
French: Dans ce cas, et aux fins du présent règlement, l’organisme spécifique communique toutes les données et informations pertinentes à la Commission.
Irish: Sa chás sin agus chun críocha an Rialacháin seo, tabharfaidh an comhlacht sonrach sin fógra faoi na sonraí agus faoin bhfaisnéis ábhartha ar fad don Choimisiún.
French: Les entreprises concernées communiquent, avant le 1er juin de chaque année de référence, les données ou informations visées à l’article 3 aux États membres, ou à leurs entités déléguées, sur le territoire desquels elles envisagent de réaliser des projets d’investissement.
Irish: Tabharfaidh na gnóthais lena mbaineann, roimh an 1 Meitheamh i ngach bliain tuairiscithe, fógra faoi na sonraí nó faoin bhfaisnéis dá dtagraítear in Airteagal 3 do na Ballstáit, nó dá n-eintitis a dtarmligeann siad an cúram chucu, is é sin, na Ballstáit nó na heintitis a mbeartaíonn siad na tionscadail infheistíochta a dhéanamh ina gcríoch.
French: Les données ou informations communiquées rendent compte de l’état d’avancement des projets d’investissement au 31 mars de l’année de référence concernée.
Irish: Léireofar sna sonraí nó san fhaisnéis faoina dtabharfar fógra staid na dtionscadal infheistíochta amhail ar an 31 Márta sa bhliain ábhartha tuairiscithe.
French: Le premier alinéa ne s’applique pas aux entreprises lorsque l’État membre concerné décide d’utiliser d’autres moyens pour procurer à la Commission les données ou informations visées à l’article 3, pour autant que les données ou informations fournies soient comparables.
Irish: Ní bheidh feidhm ag an gcéad fhomhír i gcás gnóthais a ndéanfaidh na Ballstáit cinneadh ina leith úsáid a bhaint as meáin eile chun sonraí nó faisnéis dá dtagraítear in Airteagal 3 a sholáthar don Choimisiún, ar choinníoll go mbeidh na sonraí nó an fhaisnéis a sholáthrófar inchomparáideach.
French: Contenu de la communication
Irish: Inneachar an fhógra
French: En ce qui concerne les types de projets d’investissement énumérés à l’annexe, la communication prévue à l’article 3 mentionne, le cas échéant:
Irish: Maidir le tionscadail infheistíochta de na cineálacha atá liostaithe san Iarscríbhinn, tabharfaidh an fógra dá bhforáiltear in Airteagal 3 an méid seo a leanas le fios, i gcás inarb iomchuí:
French: le volume de la capacité prévue ou en construction;
Irish: toilleadh na hacmhainne atá pleanáilte nó á tógáil;
French: le type et les principales caractéristiques des infrastructures ou de la capacité prévue ou en construction, y compris la localisation des projets de transport transfrontières, le cas échéant;
Irish: cineál agus príomhthréithe an bhonneagair nó na n-acmhainní atá pleanáilte nó á dtógáil, lena n-áirítear ionad tionscadal tarchurtha trasteorann, más infheidhme;
French: l’année probable de mise en service;
Irish: an bhliain is dóchúil ina mbeidh an coimisiúnú;
French: le type de sources d’énergie utilisé;
Irish: cineál na bhfoinsí fuinnimh a úsáidtear;
French: les installations permettant de répondre aux crises en matière de sécurité d’approvisionnement, telles que les équipements permettant les flux inversés ou la commutation de combustible; et
Irish: na suiteálacha lenar féidir freagairt do ghéarchéimeanna a bhaineann le slándáil an tsoláthair, amhail trealamh lenar féidir sreabha cúltreo nó malartú breosla a dhéanamh; agus
French: l’installation de systèmes de captage de carbone ou de mécanismes de mise en conformité rétroactive pour le captage et le stockage de carbone.
Irish: suiteáil córas gabhála carbóin nó sásraí iarfheistithe chun carbón a ghabháil agus a stóráil.
French: En ce qui concerne la mise hors service proposée d’installations, la communication prévue à l’article 3 mentionne:
Irish: Maidir le haon díchoimisiúnú beartaithe ar acmhainní, tabharfaidh an fógra dá bhforáiltear in Airteagal 3 na nithe seo a leanas le fios:
French: le type et la capacité de l’infrastructure concernée; et
Irish: cineál agus acmhainn an bhonneagair lena mbaineann; agus
French: l’année probable de mise hors service.
Irish: an bhliain is dóchúil ina mbeidh an díchoimisiúnú.
French: Toute communication au titre de l’article 3 mentionne, le cas échéant:
Irish: Áireofar in aon fhógra faoi Airteagal 3, i gcás inarb iomchuí:
French: le volume total des capacités de production, de transport et de stockage qui sont en place au début de l’année de référence concernée ou dont l’exploitation est interrompue pour une durée supérieure à trois ans; et
Irish: méid iomlán na n-acmhainní táirgthe, tarchurtha agus stórála suiteáilte atá ann ag tús na bliana tuairiscithe lena mbaineann nó a mbristear isteach ar a n-oibriú ar feadh tréimhse is faide ná trí bliana; agus
French: les informations utiles concernant les retards et/ou les obstacles à la mise en œuvre d’un projet d’investissement, lorsque les États membres, leurs entités déléguées ou l’organisme spécifique concerné possèdent ces informations.
Irish: faisnéis ábhartha maidir le moill agus/nó constaicí le cur i bhfeidhm tionscadail infheistíochta, i gcás ina mbeidh an fhaisnéis sin ag na Ballstáit, ag a n-aonáin tharmligthe nó ag an gcomhlacht sonrach lena mbaineann.
French: Qualité et publicité des données
Irish: Caighdeán agus poiblíocht na sonraí
French: Les États membres, leurs entités déléguées ou, le cas échéant, les organismes spécifiques visent à assurer la qualité, la pertinence, l’exactitude, la clarté, l’actualité et la cohérence des données et informations qu’ils communiquent à la Commission.
Irish: Beidh sé d’aidhm ag na Ballstáit, na heintitis a dtarmligeann siad an cúram chucu nó, más iomchuí, na comhlachtaí sonracha cáilíocht, ábharthacht, cruinneas, soiléire, tráthúlacht agus comhleanúnachas na sonraí agus na faisnéise a dtugann siad fógra don Choimisiúin ina leith a áirithiú.
French: Lorsque la communication émane d’organismes spécifiques, les données et informations communiquées peuvent être accompagnées d’observations appropriées des États membres.
Irish: Nuair a dhéanann comhlachtaí sonracha fógra a thabhairt, féadfaidh nótaí tráchta iomchuí ó na Ballstáit a bheith ag gabháil leis na sonraí agus leis an bhfaisnéis a dtugtar fógra ina leith.
French: La Commission peut publier les données et informations agrégées transmises en vertu du présent règlement, en particulier dans le cadre des analyses visées à l’article 10, paragraphe 3, sous réserve qu’aucune information détaillée concernant des entreprises et des installations données ne soit divulguée ou ne puisse en être déduite.
Irish: Féadfaidh an Coimisiún sonraí agus faisnéis atá comhiomlánaithe a chuirfear ar aghaidh de bhun an Rialacháin seo a fhoilsiú, in anailísí dá dtagraítear in Airteagal 10(3) go háirithe, ar choinníoll nach ndéanfar aon mhionsonraí maidir le gnóthais ar leithligh a nochtadh nó nach féidir aon mhionsonraí den sórt sin a bhaint mar thátal as an bhfoilsiú sin.
French: Les États membres, leurs entités déléguées ou la Commission préservent chacun la confidentialité des données ou des informations sensibles sur le plan commercial qui sont en leur possession.
Irish: Caomhnóidh na Ballstáit, na heintitis a dtarmligeann siad an cúram chucu, nó an Coimisiún araon rúndacht sonraí nó faisnéise atá íogair ó thaobh tráchtála de agus atá ina seilbh acu a chaomhnú.
French: Dispositions d’application
Irish: Forálacha cur chun feidhme
French: Dans les limites fixées par le présent règlement, la Commission adopte, au plus tard le 10 juin 2014, les dispositions nécessaires à l’application du présent règlement en ce qui concerne la forme et les autres caractéristiques techniques de la communication des données et informations visée aux articles 3 et 5.
Irish: Faoi na teorainneacha atá leagtha síos ag an Rialachán seo, faoin 10 Meitheamh 2014, glacfaidh an Coimisiún na forálacha is gá chun an Rialachán seo a chur chun feidhme, i ndáil le foirm agus sonraí teicniúla eile fhógra na sonraí agus na faisnéise dá dtagraítear in Airteagal 3 agus in Airteagal 5.
French: Dans l’intervalle, le règlement (UE, Euratom) no 833/2010 reste applicable.
Irish: Go dtí sin, beidh feidhm fós ag Rialachán (AE, Euratom) Uimh. 833/2010.
French: Traitement des données
Irish: Próiseáil sonraí
French: La Commission est responsable du développement, de l’hébergement, de la gestion et de la maintenance des ressources informatiques nécessaires à la réception, au stockage et à tout traitement des données ou informations sur les infrastructures énergétiques qui lui sont communiquées en vertu du présent règlement.
Irish: Beidh an Coimisiún freagrach as forbairt, óstáil, bainistiú agus cothabháil na n-acmhainní TF atá riachtanach chun aon phróiseáil ar na sonraí nó ar an bhfaisnéis faoi bhonneagar fuinnimh, a dtugtar fógra ina leith don Choimisiún de bhun an Rialacháin seo, a fháil, a stóráil agus a chur i gcrích.
French: La Commission veille également à ce que les ressources informatiques visées au premier alinéa garantissent la confidentialité des données ou des informations qui lui sont communiquées en vertu du présent règlement.
Irish: Ina theannta sin, áiritheoidh an Coimisiún go ráthóidh na hacmhainní TF dá dtagraítear sa chéad mhír rúndacht na sonraí nó na faisnéise a thugtar i bhfógra dó de bhun an Rialacháin seo.
French: Protection des personnes physiques à l’égard du traitement des données
Irish: Cosaint daoine aonair maidir le próiseáil sonraí
French: Le présent règlement s’entend sans préjudice du droit de l’Union et, en particulier, ne modifie pas les obligations qui incombent aux États membres en ce qui concerne le traitement des données à caractère personnel, établies par la directive 95/46/CE, ni les obligations qui incombent aux institutions et organes de l’Union au titre du règlement (CE) no 45/2001 relatif au traitement par ceux-ci des données à caractère personnel.
Irish: Tá an Rialachán seo gan dochar do dhlí an Aontais, agus go háirithe, ní dhéantar athrú leis ar oibleagáidí na mBallstát maidir le próiseáil sonraí pearsanta, mar a leagtar síos i dTreoir 95/46/CE, ná ní dhéantar athrú leis ar na hoibleagáidí atá ar institiúidí agus ar chomhlachtaí an Aontais faoi Rialachán (CE) Uimh. 45/2001 i ndáil le próiseáil sonraí pearsanta a dhéanann siad agus a ndualgais á gcomhlíonadh acu.
French: Suivi et rapports
Irish: Faireachán agus tuairisciú
French: Sur la base des données et informations transmises et, le cas échéant, de toute autre source de données, y compris des données acquises par elle, et compte tenu des analyses pertinentes telles que les plans pluriannuels de développement du réseau pour le gaz et pour l’électricité, la Commission transmet au Parlement européen, au Conseil et au Comité économique et social européen et publie tous les deux ans une analyse transsectorielle de l’évolution structurelle et des perspectives du système énergétique de l’Union.
Irish: Ar bhonn na sonraí agus na faisnéise a chuirfear ar aghaidh agus, más iomchuí, ar bhonn aon fhoinsí sonraí eile lena n-áirítear sonraí arna gceannach ag an gCoimisiún, agus anailísí ábhartha curtha san áireamh amhail na pleananna ilbhliantúla um fhorbairt i líonraí gáis agus leictreachais, cuirfidh an Coimisiún anailís trasearnála ar éabhlóid struchtúrach agus ar pheirspictíochtaí chóras fuinnimh an Aontais ar aghaidh chuig Parlaimint na hEorpa, chuig an gComhairle agus chuig Coiste Eacnamaíoch agus Sóisialta na hEorpa agus foilseoidh an Coimisiún an anailís sin gach dara bliain.
French: Cette analyse vise notamment à:
Irish: Beidh sé d’aidhm ag an anailís sin go háirithe:
French: déceler les futurs écarts potentiels entre l’offre et la demande d’énergie qui sont significatifs pour la politique énergétique de l’Union, y compris pour le fonctionnement du marché intérieur de l’énergie, en accordant une attention particulière aux éventuelles insuffisances et imperfections futures des infrastructures de production et de transport;
Irish: bearnaí ionchasacha a shainaithint amach anseo idir éileamh agus soláthar fuinnimh a bhfuil tábhacht ag baint leo i gcás beartais fuinnimh an Aontais, lena n-áirítear i gcás fheidhmiú an mhargaidh inmheánaigh fuinnimh, le béim ar easnaimh ionchasacha amach anseo agus fabhtanna sa bhonneagar táirgthe agus tarchurtha;
French: déceler les obstacles à l’investissement et promouvoir les meilleures pratiques pour y remédier; et
Irish: constaicí infheistíochta a shainaithint agus dea-chleachtais a chur chun cinn chun aghaidh a thabhairt orthu; agus
French: améliorer la transparence pour les participants au marché et les nouveaux arrivants potentiels sur le marché.
Irish: trédhearcacht a mhéadú ar mhaithe le rannpháirtithe sa mhargadh agus iontrálaithe ionchasacha sa mhargadh.
French: Sur la base de ces données et informations, la Commission peut aussi fournir toute analyse spécifique jugée nécessaire ou appropriée.
Irish: Ina theannta sin, féadfaidh an Coimisiún aon anailís shonrach, a mheasfar is gá nó is iomchuí, a sholáthar ar bhonn na sonraí agus na faisnéise seo.
French: Lors de la réalisation des analyses visées au paragraphe 1, la Commission peut être assistée par des experts des États membres et/ou d’autres experts ou associations professionnelles possédant des compétences dans le domaine concerné.
Irish: Agus na hanailísí dá dtagraítear i mír 1 á n-ullmhú, féadfaidh saineolaithe ó na Ballstáit agus/nó aon saineolaithe eile, comhlachais ghairmiúla a bhfuil inniúlacht shonrach acu sa réimse lena mbaineann a bheith de chúnamh ag an gCoimisiún.
French: La Commission donne à tous les États membres la possibilité de formuler des observations sur les projets d’analyses.
Irish: Tabharfaidh an Coimisiún deis do na Ballstáit ar fad ráiteas a thabhairt faoi na dréachtanailísí.
French: La Commission discute des analyses avec les parties intéressées, telles que le REGRT pour l’électricité, le REGRT pour le gaz, le Groupe de coordination pour le gaz, le Groupe de coordination pour l’électricité et le Groupe de coordination pour le pétrole.
Irish: Pléifidh an Coimisiún na hanailísí leis an páirtithe leasmhara, amhail ENTSO-E, ENTSO-G, an Grúpa Comhordaithe Gáis agus an Grúpa Soláthair Ola, an Grúpa Comhordaithe Leictreachais agus an Grúpa Comhordaithe Ola.
French: Au plus tard le 31 décembre 2016, la Commission procède à une évaluation de l’application du présent règlement et présente au Parlement européen et au Conseil un rapport sur les résultats de cette évaluation.
Irish: Faoin 31 Nollaig 2016, déanfaidh an Coimisiún athbhreithniú ar chur chun feidhme an Rialacháin seo, agus tíolacfaidh sé torthaí an athbhreithnithe sin do Pharlaimint na hEorpa agus don Chomhairle.
French: Dans le cadre de l’évaluation, la Commission examine entre autres:
Irish: San athbhreithniú, déanfaidh an Coimisiún scrúdú, inter alia:
French: la possibilité d’élargir le champ d’application du présent règlement pour y inclure:
Irish: ar shíneadh féideartha a chur le raon feidhme an Rialacháin seo chun na nithe seo a leanas a chur san áireamh:
French: l’extraction de gaz, de pétrole et de charbon;
Irish: eastóscadh gáis, ola agus guail;
French: les terminaux pour le gaz naturel comprimé;
Irish: críochfoirt le haghaidh gáis nádúrtha chomhbhrúite;
French: d’autres types de stockage de l’électricité; et
Irish: cineálacha breise stórála leictreachais; agus
French: la question de savoir s’il y a ou non lieu d’abaisser les seuils pour les installations utilisant des sources d’énergie renouvelables.
Irish: an cheist maidir le cibé acu ba cheart nó nár cheart tairseacha do shuiteálacha fuinnimh in-athnuaite a ísliú.
French: Lorsqu’elle examine ces options, la Commission tient compte de la nécessité d’assurer un équilibre entre l’augmentation de la charge administrative et les avantages liés à l’acquisition des informations supplémentaires.
Irish: I scrúdú na roghanna seo, cuirfidh an Coimisiún i gcuntas an gá atá le cothromaíocht a áirithiú idir an t-ualach riaracháin méadaithe agus na buntáistí an fhaisnéis bhreise a fháil.
French: Le règlement (CE) no 736/96 est abrogé à compter du 9 avril 2014.
Irish: Aisghairfear Rialachán (CE) Uimh. 736/96 ón 9 Aibreán 2014.
French: JO C 271 du 19.9.2013, p. 153.
Irish: IO C 271, 19.9.2013, lch. 153.
French: Position du Parlement européen du 4 février 2014 (non encore parue au Journal officiel) et décision du Conseil du 20 février 2014.
Irish: Seasamh ó Pharlaimint na hEorpa an 4 Feabhra 2014 (nár foilsíodh fós san Iris Oifigiúil) agus cinneadh ón gComhairle an 20 Feabhra 2014.
French: Directive 95/46/CE du Parlement européen et du Conseil du 24 octobre 1995 relative à la protection des personnes physiques à l'égard du traitement des données à caractère personnel et à la libre circulation de ces données (JO L 281 du 23.11.1995, p. 31).
Irish: Treoir 95/46/CE ó Pharlaimint na hEorpa agus ón gComhairle an 24 Deireadh Fómhair 1995 maidir le daoine aonair a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin (IO L 281 an 23.11.1995, lch. 31).
French: Règlement (CE) no 45/2001 du Parlement européen et du Conseil du 18 décembre 2000 relatif à la protection des personnes physiques à l’égard du traitement des données à caractère personnel par les institutions et organes communautaires et à la libre circulation de ces données (JO L 8 du 12.1.2001, p. 1).
Irish: Rialachán (CE) Uimh. 45/2001 ó Pharlaimint na hEorpa agus ón gComhairle an 18 Nollaig 2000 maidir le daoine aonair a chosaint i dtaca le próiseáil sonraí pearsanta arna déanamh ag na hinstitiúidí agus na comhlachtaí Comhphobail agus maidir le saorghluaiseacht sonraí den sórt sin (IO L 8, 12.1.2001, lch. 1).
French: Règlement (UE, Euratom) no 617/2010 du Conseil du 24 juin 2010 concernant la communication à la Commission des projets d’investissement relatifs à des infrastructures énergétiques dans l’Union européenne, et abrogeant le règlement (CE) no 736/96 (JO L 180 du 15.7.2010, p. 7).
Irish: Rialachán (AE, Euratom) Uimh. 617/2010 ón gComhairle an 24 Meitheamh 2010 maidir le fógra a thabhairt don Choimisiúin faoi thionscadail infheistíochta sa bhonneagar fuinnimh laistigh den Aontas Eorpach lena n-aisghairtear Rialachán (CE) Uimh. 736/96 ón gComhairle (IO L 180, 15.7.2010, lch. 7).
French: Arrêt de la Cour de justice du 6 septembre 2012 dans l’affaire C-490/10, Parlement/Conseil, Recueil 2012, p I-0000.
Irish: Breithiúnas na Cúirte Breithiúnais an 6 Meán Fómhair 2012 i gCás C-490/10, an Pharlaimint v an Chomhairle (2012 ECR I-0000)).
French: Règlement (CE) no 736/96 du Conseil du 22 avril 1996 concernant la communication à la Commission des projets d’investissement d’intérêt communautaire dans les secteurs du pétrole, du gaz naturel et de l’électricité (JO L 102 du 25.4.1996, p. 1).
Irish: Rialachán (CE) Uimh. 736/96 ón gComhairle an 22 Aibreán 1996 maidir le fógra a thabhairt don Choimisiún faoi thionscadail infheistíochta ar spéis leis an gComhphobal sna hearnálacha peitriliam, gáis nádúrtha agus leictreachais (IO L 102, 25.4.1996, lch. 1).
French: Règlement (UE, Euratom) no 833/2010 de la Commission du 21 septembre 2010 portant application du règlement (UE, Euratom) no 617/2010 du Conseil concernant la communication à la Commission des projets d’investissement relatifs à des infrastructures énergétiques dans l’Union européenne (JO L 248 du 22.9.2010, p. 36).
Irish: Rialachán (AE, Euratom) Uimh. 833/2010 ón gCoimisiún an 21 Meán Fómhair 2010, lena gcuirtear chun feidhme Rialachán (CE) Uimh. 617/2010 ón gComhairle maidir le fógra a thabhairt don Choimisiúin faoi thionscadail infheistíochta sa bhonneagar fuinnimh laistigh den Aontas Eorpach (IO L 248, 22.9.2010, lch. 36).